任冰兒

任冰兒係香港已故粵劇名伶，乳名「細女」，行內人稱「細女姐」，佢堂家姐係粵劇紅伶任劍輝，老公係名伶石燕子。喺十一歲嗰年開始佢從粵劇最低微嘅角色梅香做起，之後按部就班升至「二幫花旦」。

1940年代中期，加入任劍輝同陳艷儂嘅「新聲粵劇團」，係由鄧碧雲僱用才升為「二幫花旦」。1956年，任劍輝、白雪仙組成著名嘅「仙鳳鳴劇團」，佢首部演出劇目為《牡丹亭驚夢》，直至「仙鳳鳴」於1970年解散為止。

任冰兒同當時另外嗰八位著名「二幫花旦」朱日紅、李香琴、梁素琴、黎坤蓮、金影憐、許卿卿、英麗梨及譚倩紅結義成金蘭姊妹，合稱九大姐。

1977年，佢喺堂家姐嘅遊說下加入「雛鳳鳴劇團」，演出至2007年12月六場於澳門嘅《帝女花》為止。於2012年榮獲香港藝術發展局頒發「2011香港藝術發展獎」之「傑出藝術貢獻獎」。

2022年5月21號，任冰兒喺佢屋企睡夢中安詳離世，享年91歲。

攷

任冰兒靜看風雲變
 永不言休 任冰兒 
  Bing'er Ren 
  Bing-Yee Yam

香港電影女演員‎
香港粵語片演員
粵劇演員
香港粵劇演員
冰兒
南海人